**บทที่ ๑**

**สภาพทั่วไปและข้อมูลพื้นฐาน**

**จังหวัดสิงห์บุรี**

**บทที่ ๑**

**สภาพทั่วไปและข้อมูลพื้นฐานจังหวัดสิงห์บุรี**

**๑. สภาพทั่วไปและข้อมูลพื้นฐาน**

**๒. ชื่อจังหวัด** จังหวัดสิงห์บุรี

**๓. สถานที่ตั้ง** ศาลากลางจังหวัดสิงห์บุรี ถนนสิงห์บุรี – บางพาน ตำบลบางมัญ อำเภอเมืองสิงห์บุรี

จังหวัดสิงห์บุรี

**๔. ชื่อผู้ประสานงาน**

1. นางสาวอริสรา คำชารี นักวิชาการวัฒนธรรมชำนาญการพิเศษ โทร.081-8709702
2. นางสาวเพชรรัตน์ เถกิงศรี นักวิชาการวัฒนธรรมชำนาญการ

**๕. ข้อมูลพื้นฐาน**

****

**๖. คำขวัญประจำจังหวัด***ถิ่นวีรชนคนกล้า คู่หล้าพระนอน นามกระฉ่อนปลาแม่ลา ย่านการค้าภาคกลาง*

**๗. ผู้ว่าราชการจังหวัด -**

**๘. รองผู้ว่าราชการจังหวัด** ๑. นายพงศ์รัตน์ ภิรมย์รัตน์ ๒. นายทรงพล ใจกริ่ม

**๙. ที่ปรึกษาผู้ตรวจราชการภาคประชาชน (สำนักนายกรัฐมนตรี)**

 **ด้านสังคม** นางวลัยวรรณ สุทธิโพธิ์

 **ด้านเศรษฐกิจ** นายศุภสิทธิ์ ภูพงษ์พานิช

 **ด้านวิชาการ** ดร.ศุภณัญ บุญญา

 **ด้านสิ่งแวดล้อม** นายทรงวุฒิ นาคประสิทธิ์

**10. ที่ปรึกษาผู้ตรวจราชการภาคประชาชนด้านวัฒนธรรม(ประธานสภาวัฒนธรรมจังหวัด)**

นายวันชัย แสงดาว

**11. ประวัติความเป็นมา**

สิงห์บุรีเป็นเมืองเก่าแก่เมืองหนึ่งสันนิษฐานว่าเป็นเมืองเก่าแก่ก่อนสุโขทัยสร้างขึ้นราวพ.ศ. 1650 โดยพระเจ้าไกรสรราชโอรสพระเจ้าพรหม (พระเจ้าศรีธรรมไตรปิฎก) ซึ่งครองเมืองชัยปราการ (ฝาง) ได้สร้างขึ้นครั้งเมื่อเสด็จพาไพร่พลมาครองเมืองลพบุรีตามรับสั่งพระราชบิดาซึ่งเข้าใจว่าคงจะมาพักขึ้นบกณที่เป็นที่ตั้งเมืองสิงห์เดิมคือตั้งอยู่ลำน้ำจักรสีห์ตำบลจักรสีห์อำเภอเมืองจังหวัดสิงห์บุรีในปัจจุบันใกล้วัดหน้าพระธาตุมีเมืองเก่าเรียกว่า "บ้านหน้าพระลาน" เพื่อที่พระองค์จะเดินทางลงเรือที่วัดปากน้ำแม่น้ำลพบุรีต่อมาได้ย้ายเมืองไปตั้งทางแม่น้ำน้อยตำบลโพสังโฆใต้วัดสิงห์ปัจจุบันอยู่ในท้องที่อำเภอค่ายบางระจัน

ครั้นพ.ศ. 2310 เมื่อเสียกรุงศรีอยุธยาให้แก่พม่าแล้วจึงย้ายเมืองสิงห์มาตั้งทางแม่น้ำเจ้าพระยาริมปากคลองนกกระทุงตำบลบางมอญ (ปัจจุบันคือตำบลต้นโพธิ์จังหวัดสิงห์บุรี) การย้ายครั้งนี้น่าจะเป็นสมัยเดียวกับการตั้งเมืองอ่างทองในสมัยธนบุรีต่อมาในสมัยกรุงรัตนโกสินทร์ราวพ.ศ. 2473 (รัชสมัยพระบาทสมเด็จพระจุลจอมเกล้าเจ้าอยู่หัว) ได้มีการจัดรูปการปกครองเมืองระบอบมณฑลเทศาภิบาลจึงได้จัดตั้งกรุงเก่า (มณฑลอยุธยา) ขึ้นประกอบด้วยเมือง 8 เมืองคือกรุงเก่าพระพุทธบาทพรหมบุรีลพบุรีสระบุรีสิงห์บุรีอ่างทองและอินทร์บุรีในพ.ศ. 2439-2440 ได้มีการยุบเมืองพรหมบุรีเมืองอินทร์บุรีลงให้เป็นอำเภอขึ้นกับเมืองสิงห์บุรีและย้ายไปตั้งที่ตำบลบางพุทราอันเป็นที่ตั้งจังหวัดสิงห์บุรีในปัจจุบันเนื่องจากมีชัยภูมิที่ดีกว่าเดิมเพราะพื้นที่เป็นเนินสูงน้ำท่วมไม่ถึง

**วีรกรรมของชาวค่ายบางระจัน**

ในหนังสือพระราชพงศาวดารหลายๆฉบับกล่าวถึงการรบที่ค่ายบางระจันอันเป็นผลให้เกิดวีรกรรมณบ้านบางระจันสมัยกรุงศรีอยุธยาซึ่งทำให้ทั่วประเทศรู้จักจังหวัดสิงห์บุรีมากยิ่งขึ้นในครั้งนั้นชาวบ้านบางระจันสามารถต่อสู้กับทัพพม่าเป็นเวลาถึง 5 เดือนตั้งแต่เดือน 4 ปลายปีระกาพ.ศ. 2308 ถึงวันจันทร์แรม 2 ค่ำเดือน 8 ปีจอพ.ศ. 2309

**12. ขนาดที่ตั้ง**

จังหวัดสิงห์บุรีตั้งอยู่ห่างจากกรุงเทพมหานครประมาณ 142 กิโลเมตรมีเนื้อที่ทั้งสิ้น 822.478 ตารางกิโลเมตรหรือ 514,049 ไร่มีอาณาเขตติดต่อดังนี้

- ทิศเหนือติดอำเภอสรรพยาจังหวัดชัยนาทและอำเภอตาคลีจังหวัดนครสวรรค์

- ทิศตะวันออกติดอำเภอบ้านหมี่และอำเภอท่าวุ้งจังหวัดลพบุรี

- ทิศใต้ติดอำเภอไชโยอำเภอโพธิ์ทองและอำเภอแสวงหาจังหวัดอ่างทอง

- ทิศตะวันตกติดอำเภอสรรคบุรีจังหวัดชัยนาทและอำเภอเดิมบางนางบวชจังหวัดสุพรรณบุรี 2 **13. ลักษณะภูมิประเทศและลักษณะทางธรณี**

**1.ลักษณะภูมิประเทศ**

จังหวัดสิงห์บุรีมีพื้นที่ส่วนใหญ่เป็นที่ราบลุ่มมีลักษณะเป็นลูกคลื่นลอนตื้นซึ่งเกิดจากการทับถมของตะกอนบริเวณแม่น้ำเจ้าพระยาเป็นเวลานานมีความอุดมสมบูรณ์ของทรัพยากรดินเหมาะแก่การทำกสิกรรมพื้นที่กว่าร้อยละ 80 เป็นที่ราบเรียบกว้างขวางมีความลาดเอียงของพื้นที่น้อยมากจึงเกิดเป็นหนองบึงขนาดต่างๆทั่วไปพื้นที่มีระดับความสูงเฉลี่ยประมาณ 17 เมตรจากระดับน้ำทะเลดังนั้นในฤดูน้ำหลากจึงมักมีน้ำท่วมขังเป็นเวลานานๆพื้นที่ทางด้านทิศตะวันตกและด้านทิศตะวันออกเฉียงใต้มีสภาพค่อนข้างราบพื้นดินเป็นลูกคลื่นลอนลาดอันเกิดจากการกัดเซาะของน้ำบนผิวดินจนเกิดเป็นร่องกว้างทั่วไป

**2. ลักษณะทางธรณี**

สัณฐานของพื้นที่แบ่งออกได้เป็น 4 แบบคือ

1. พื้นที่ที่เป็นคันดินตามธรรมชาติอยู่ตามสองฝั่งแม่น้ำเจ้าพระยาแม่น้ำน้อยและร่องน้ำเก่ามีลักษณะเป็นที่ราบแคบๆกว้างไม่เกินหนึ่งกิโลเมตรมีความยาวขนานตามแนวลำน้ำมีระดับค่อนข้างสูงกว่าที่ราบข้างเดียวส่วนมากเป็นที่อยู่อาศัยของประชาชนและเป็นแหล่งชุมชนใหญ่ๆเช่นอำเภอเมืองสิงห์บุรีอำเภออินทร์บุรีอำเภอพรหมบุรีและอำเภอท่าช้าง

2. พื้นที่ที่เป็นที่ราบลุ่มน้ำท่วมถึงอยู่ใกล้แม่น้ำหลังคันดินธรรมชาติเกิดจากการเอ่อล้นของน้ำจึงมีลักษณะแบนราบเรียบกว้างขวางมีระดับค่อนข้างต่ำมักมีน้ำท่วมในฤดูน้ำหลากใช้เป็นพื้นที่ทำการเกษตร จำพวกนาข้าว

3. พื้นที่เป็นลอนลาดอยู่ทางด้านทิศตะวันตกบริเวณอำเภอค่ายบางระจันและบางส่วนของอำเภอบางระจันมีลักษณะเป็นลูกระนาดหรือลูกคลื่นลอนลาดเกิดจากน้ำผิวพื้นพัดพามากัดเซาะจนเป็นร่องกว้างมีระดับค่อนข้างสูงน้ำท่วมไม่ถึงใช้เป็นพื้นที่เพื่อการเกษตรจำพวกพืชไร่เช่นอ้อยข้าวโพดเป็นต้น

4. พื้นที่เป็นหนองบึงอยู่ทางตอนกลางของพื้นที่ใกล้แม่น้ำลำคลองและที่ราบลุ่มน้ำท่วมถึงมีลักษณะเป็นที่ราบลุ่มต่ำมีน้ำขังอยู่ตลอดเวลาที่มีระดับต่ำมากน้ำจากบริเวณข้างเคียงจึงไหลมารวมกันมีลักษณะสัณฐานกลมมนในบริเวณที่มีระดับน้ำขังค่อนข้างตื้นมักใช้ทำนาน้ำลึกส่วนที่มีน้ำขังมากๆมักปล่อยให้ว่างเปล่า

**14. ลักษณะภูมิอากาศ**

ลักษณะภูมิอากาศโดยทั่วไปคล้ายกับจังหวัดอื่นในภาคกลางแบ่งเป็น 3 ฤดูคือฤดูร้อนตั้งแต่เดือนกุมภาพันธ์-เมษายนฤดูฝนตั้งแต่เดือนพฤษภาคม-ตุลาคมและฤดูหนาวตั้งแต่เดือนพฤศจิกายน – มกราคม

**15. การปกครองและประชากร**

แบ่งการปกครองออกเป็น 6 อำเภอ 43 ตำบล 364 หมู่บ้าน 14 ชุมชนดังนี้

1) อำเภอเมืองสิงห์บุรี มี8 ตำบล58 หมู่บ้าน 14 ชุมชน

2) อำเภออินทร์บุรี มี10 ตำบล 105 หมู่บ้าน

3) อำเภอพรหมบุรี มี 7 ตำบล42 หมู่บ้าน

4) อำเภอบางระจัน มี8 ตำบล77 หมู่บ้าน

5) อำเภอท่าช้าง มี4 ตำบล23 หมู่บ้าน

6) อำเภอค่ายบางระจัน มี6 ตำบล59 หมู่บ้าน

การปกครองส่วนท้องถิ่นประกอบด้วยองค์การบริหารส่วนจังหวัดเทศบาลเมืองจำนวน 2 แห่งเทศบาลตำบลจำนวน 6 แห่งและองค์การบริหารส่วนตำบลจำนวน 33 แห่ง

**๑6. ข้อมูลระยะทางระหว่างอำเภอเมืองและอำเภอต่าง ๆ ภายในจังหวัด**

อำเภอเมือง ถึง อำเภออินทร์บุรี ระยะทาง ๑๗.๔ กิโลเมตร

อำเภอเมือง ถึง อำเภอพรหมบุรี ระยะทาง ๒๑.๘ กิโลเมตร

อำเภอเมือง ถึง อำเภอบางระจัน ระยะทาง ๑๕.๔ กิโลเมตร

อำเภอเมือง ถึง อำเภอท่าช้าง ระยะทาง ๑๗.๔ กิโลเมตร

อำเภอเมือง ถึง อำเภอค่ายบางระจัน ระยะทาง ๒๒.๔ กิโลเมตร

**17. หน่วยการปกครองจังหวัด**

|  |  |
| --- | --- |
| ชื่ออำเภอ | จำนวน |
| อบจ. | ตำบล | หมู่บ้าน | ชุมชน | เทศบาลเมือง/เทศบาลตำบล | อบต. | ครัวเรือน | ประชากร |
| เมืองสิงห์บุรี | 1 | 8 | 58 | 14 | 1 | 7 | 21,170 | 54,306 |
| อินทร์บุรี |  | 10 | 105 |  | 2 | 8 | 19,059 | 55,804 |
| พรหมบุรี |  | 7 | 42 |  | 1 | 4 | 8,289 | 23,702 |
| บางระจัน |  | 8 | 77 |  | 1 | 5 | 12,051 | 34,117 |
| ท่าช้าง |  | 4 | 23 |  | 1 | 3 | 5,019 | 14,606 |
| ค่ายบางระจัน |  | 6 | 59 |  | 1 | 5 | 9,134 | 28,291 |
| **รวม** | **1** | **43** | **364** | **14** | **7** | **32** | **74,722** | **210,826** |

**18. ประชากรจังหวัดสิงห์บุรี จำนวน 210,826 คน**

 ประชากรชาย 100,479 คน

 ประชากรหญิง 110,347 คน

**19. สถานภาพด้านการส่งเสริมคุณธรรมของจังหวัด**

 **19.1 ข้อมูลแหล่งเรียนรู้ของจังหวัด**

| ที่ | แหล่งเรียนรู้ | จำนวน (แห่ง) |
| --- | --- | --- |
| ๑ | ศูนย์วัฒนธรรมจังหวัด | ๑ |
| ๒ | ศูนย์วัฒนธรรมอำเภอ | - |
| ๓ | ศูนย์วัฒนธรรมตำบล | - |
| ๔ | พิพิธภัณฑ์ชุมชน-พิพิธภัณฑ์หนังใหญ่วัดสว่างอารมณ์-พิพิธภัณฑ์ไทยพวน-พิพิธภัณฑ์ไหสี่หู-พิพิธภัณฑ์วีรชนชาวบ้านบางระจัน | ๔ |
| ๕ | พิพิธภัณฑสถานแห่งชาติ | ๑ |
| ๖ | อุทยานประวัติศาสตร์ | ๑ |
| ๗ | หอสมุดแห่งชาติ |  |
| ๘ | หอจดหมายเหตุแห่งชาติ | - |
| ๙ | ศูนย์เฝ้าระวังทางวัฒนธรรมในสถานศึกษา  | ๔๒ |
| ๑๐ | ศูนย์วัฒนธรรมในสถานศึกษา | - |
| ๑๑ | สถาบันอุดมศึกษา | ๑ |
| ๑๒ | วัด | ๑๘๔ |
| ๑๓ | โบสถ์ | ๓ |
| ๑๔ | มัสยิด | ๑ |
| ๑๕ | สุเหร่า | - |
| ๑๖ | อื่น ๆ (ระบุ)………………………………… |  |

**๑9.2 ข้อมูลด้านศาสนา**

**(๑)ศาสนาพุทธ**

 **ข้อมูลวัด**

 - จำนวนวัด (รวม)๑๘๔แห่งแบ่งเป็น วัดหลวง๓แห่ง วัดราษฎร์๑๘๑แห่ง

**รายนามคณะสงฆ์**

**(ระดับจังหวัด)**

|  |  |  |  |  |
| --- | --- | --- | --- | --- |
| ที่ | รายนามเจ้าคณะระดับจังหวัด/นิกาย | วัด/อำเภอ | รายนามรองเจ้าคณะระดับจังหวัด/นิกาย | วัด/อำเภอ |
| 1 | พระเทพปริยัติสุธี(มหานิกาย) | วัดพระนอนจักรสีห์ วรวิหาร อำเภอเมืองสิงห์บุรี | พระราชสุวัฒนาภรณ์ | วัดพิกุลทองอำเภอท่าช้าง |
| 2 | พระราชวินัยเทวี(ธรรมยุต) | วัดโบสถ์(ธ) อำเภออินทร์บุรี  | - | - |

**(ระดับอำเภอ)**

|  |  |  |  |  |
| --- | --- | --- | --- | --- |
| ที่ | รายนามเจ้าคณะระดับอำเภอ/นิกาย | วัด/อำเภอ | รายนามรองเจ้าคณะระดับอำเภอ/นิกาย | วัด/อำเภอ |
| ๑ | พระครูวิธานปริยัติคุณ | วัดแจ้งพรหมนคร อำเภอเมืองสิงห์บุรี | - | - |
| ๒ | พระครูสุวรรณวิโรจน์ | วัดทอง อำเภออินทร์บุรี | พระครูโสภณโพธิธรรม | วัดคลองโพธิ์ศรี อำเภออินทร์บุรี |
| ๓ | พระครูปัญญาประสิทธิคุณ | วัดอัมพวันอำเภอพรหมบุรี | - | - |
| ๔ | พระครูวิริยโสภิต | วัดพระปรางค์ อำเภอบางระจัน | พระครูอนุกูลกัลยาณกิจ | วัดห้วยเจริญสุขอำเภอบางระจัน |
| ๕ | พระครูนาคดิตถ์คณาภิรักษ์ | วัดโบสถ์อำเภอท่าช้าง | - | - |
| ๖ | พระครูวิชิตวุฒิคุณ | วัดโพธิ์เก้าต้นอำเภอค่ายบางระจัน |  |  |

**(๒)ศาสนาอิสลาม**

 สำนักงานคณะกรรมการอิสลามประจำจังหวัด.....-..................................

 ที่ตั้ง .................-.........................................................................................

**คณะกรรมการอิสลามประจำจังหวัด ...-....**

**ข้อมูลมัสยิด/สุเหร่า จำนวน(รวม).......๑.......แห่ง แยกเป็นรายอำเภอ**

|  |  |  |
| --- | --- | --- |
| ที่ | อำเภอ | จำนวน/แห่ง |
| ๑ | มัสยิดยามิอุซซุนนะฮ์ ตำบลต้นโพธิ์อำเภอเมืองสิงห์บุรี | ๑ แห่ง |

**(๓)ศาสนาคริสต์จำนวน(รวม)..........แห่ง แยกเป็นรายอำเภอ**

|  |  |  |  |
| --- | --- | --- | --- |
| ที่ | อำเภอ | นิกาย (ระบุจำนวนแห่ง) | รวม (แห่ง) |
| [โรมันคาทอลิก](https://th.wikipedia.org/wiki/%E0%B9%82%E0%B8%A3%E0%B8%A1%E0%B8%B1%E0%B8%99%E0%B8%84%E0%B8%B2%E0%B8%97%E0%B8%AD%E0%B8%A5%E0%B8%B4%E0%B8%81) | โปรเตสแตนต์ | อื่นๆ (ถ้ามี) |
| ๑ | เมือง | ๒ (โบสถ์คริสต์)  | - | - | ๒ |
| ๒ | อินทร์บุรี | - | - | - |  |
| ๓ | พรหมบุรี | ๑ (วัดคริสต์) | - | - | ๑ |
| ๔ | บางระจัน | - | - | - |  |
| ๕ | ท่าช้าง | - | - | - |  |
| ๖ | ค่ายบางระจัน | - | - | - |  |

(๔ )อื่นๆเช่น(ศาสนาพราหมณ์-ฮินดู ศาสนาซิกส์ ฯลฯ)จำนวน...-....แห่ง แยกรายเป็นอำเภอ

**๑9.3 สถาบันอุดมศึกษา**

|  |  |  |  |  |
| --- | --- | --- | --- | --- |
| ที่ | มหาวิทยาลัย | ที่ตั้ง | โทรศัพท์ | โทรสาร |
| ๑ | มหาวิทยาลัยราชภัฏเทพสตรี - สิงห์บุรี) | ๙๙ ม.๑๐ ต.พักทัน อ.บางระจัน จ.สิงห์บุรี  | ๐๓๖ ๘๑๗๑๒๗ - ๙ | ๐๓๖ ๘๑๗๑๒๗ |

**๑9.4 สำนักศิลปากร:**จังหวัดสิงห์บุรีไม่มีสำนักศิลปากร แต่มีพิพิธภัณฑ์สถานแห่งชาติอินทร์บุรี

และหอสมุดแห่งชาติอินทร์บุรี ซึ่งอยู่ภายใต้การกำกับดูแลของสำนักศิลปากรที่ ๓ พระนครศรีอยุธยา

 **สำนักศิลปากรที่ ๓ พระนครศรีอยุธยา**

 **ผู้อำนวยการสำนักศิลปากร ชื่อ-สกุล**....นายเมธาดล วิจักขณะ......

 **สถานที่ตั้งสำนักงาน**..สำนักศิลปากรที่ ๓ พระนครศรีอยุธยาถนนคลองท่อ ตำบลประตูชัย อำเภอพระนครศรีอยุธยา พระนครศรีอยุธยา

 **โทรศัพท์**………๐๓๕ ๒๔๒ ๕๐๑……**.**

 **โทรสาร**…………๐๓๕ ๒๔๒ ๔๔๘……

 **หน่วยงานในสังกัดกระทรวงวัฒนธรรมที่อยู่ในพื้นที่**

|  |  |  |  |  |
| --- | --- | --- | --- | --- |
| ที่ | หน่วยงาน | ผู้บริหาร(ชื่อ-สกุล) | ที่ตั้ง | โทรศัพท์/ โทรสาร |
| ๑ | วิทยาลัยนาฏศิลป์ |  |  |  |
| ๒ | วิทยาลัยช่างศิลป์ |  |  |  |
| ๓ | พิพิธภัณฑสถานแห่งชาติอินทร์บุรี |  | วัดโบสถ์ ตำบลอินทร์บุรี อำเภออินทร์บุรี  | ๐๓๖ ๙๘๑ ๙๘๖ |
| ๔ | หอสมุดแห่งชาติ |  |  |  |
| ๕ | หอจดหมายเหตุแห่งชาติ |  |  |  |
| ๖ | อุทยานประวัติศาสตร์ | - | - | - |
| ๗ | อื่น ๆ (ระบุ) | - | - | - |

**๑9.5 เครือข่ายสภาวัฒนธรรม**

|  |  |  |  |  |
| --- | --- | --- | --- | --- |
| **ที่** | **อำเภอ** | **ประธานสภาวัฒนธรรมอำเภอ** | **จำนวนสภาวัฒนธรรมตำบล** | **จำนวนสภาวัฒนธรรมหมู่บ้าน** |
| ๑ | เมืองสิงห์บุรี | ๑ | ๘ | - |
| ๒ | อินทร์บุรี | ๑ | ๑๐ | - |
| ๓ | พรหมบุรี | ๑ | ๗ | - |
| ๔ | บางระจัน | ๑ | ๙ | - |
| ๕ | ท่าช้าง | ๑ | ๔ | - |
| ๖ | ค่ายบางระจัน | ๑ | ๗ | - |
| **รวม** | **๖** | **๔๕** | **-** |

**๑9.6. ข้อมูลโครงการศูนย์วัฒนธรรมเฉลิมราช -**

**๑๙.7 ข้อมูลโครงการวัฒนธรรมไทยสายใยชุมชน จำนวน.....-.....แห่งแยกเป็นรายอำเภอ......-.....แห่ง**

**19.8 ข้อมูลศูนย์เฝ้าระวังในสถานศึกษา/วัด จำนวน.....๔๒.......แห่ง แยกเป็นรายอำเภอ......๖....แห่ง**

|  |  |  |  |
| --- | --- | --- | --- |
| ที่ | สถานที่ | ตำบล | อำเภอ |
| ๑ | โรงเรียนสิงห์บุรี | บางมัญ | เมืองสิงห์บุรี |
| ๒ | โรงเรียนสิงหพาหุ “ประสานมิตรอุปถัมภ์” | จักรสีห์ | เมืองสิงห์บุรี |
| ๓ | วิทยาลัยเทคนิคสิงห์บุรี | บางพุทรา | เมืองสิงห์บุรี |
| ๔ | วิทยาลัยอาชีวศึกษาสิงห์บุรี | บางพุทรา | เมืองสิงห์บุรี |
| ๕ | โรงเรียนอนุบาลค่ายบางระจัน | บางระจัน | เมืองสิงห์บุรี |
| ๖ | โรงเรียนชุมชนวัดพระนอนจักรสีห์ | บางมัญ | เมืองสิงห์บุรี |
| ๗ | สภาวัฒนธรรมอำเภอเมืองสิงห์บุรี | บางพุทรา | เมืองสิงห์บุรี |
| ๘ | สภาวัฒนธรรมตำบลบางกระบือ | บางกระบือ | เมืองสิงห์บุรี |
| ๙ | องค์การบริหารส่วนตำบลบางกระบือ | บางกระบือ | เมืองสิงห์บุรี |
| ๑๐ | โรงเรียนอินทร์บุรี | อินทร์บุรี | อินทร์บุรี |
| ๑๑ | โรงเรียนวัดโภคาภิวัตน์ | ทับยา | อินทร์บุรี |
| ๑๒ | โรงเรียนวัดเฉลิมมาศ | ทับยา | อินทร์บุรี |
| ๑๓ | โรงเรียนเทศบาล ๑ | อินทร์บุรี | อินทร์บุรี |
| ๑๔ | วัดระนาม | ชีน้ำร้าย | อินทร์บุรี |
| ๑๕ | วัดบ้านลำ | โพธิ์ชัย | อินทร์บุรี |
| ๑๖ | วัดพระนอน | ทับยา | อินทร์บุรี |
| ๑๗ | วัดเสือข้าม | ประศุก | อินทร์บุรี |
| ๑๘ | สภาวัฒนธรรมอำเภออินทร์บุรี | อินทร์บุรี | อินทร์บุรี |
| ๑๙ | องค์การบริหารส่วนตำบลท่างาม | ท่างาม | อินทร์บุรี |
| ๒๐ | โรงเรียนพรหมบุรีรัชดาภิเษก | บ้านหม้อ | พรหมบุรี |

|  |  |  |  |
| --- | --- | --- | --- |
| ที่ | สถานที่ | ตำบล | อำเภอ |
| ๒๑ | โรงเรียนวัดอัมพวัน | พรหมบุรี | พรหมบุรี |
| ๒๒ | โรงเรียนวัดเตย | บ้านหม้อ | พรหมบุรี |
| ๒๓ | โรงเรียนวัดอัมพวัน | พรหมบุรี | พรหมบุรี |
| ๒๔ | วัดพรหมบุรี | พรหมบุรี | พรหมบุรี |
| ๒๕ | สภาวัฒนธรรมอำเภอพรหมบุรี | พรหมบุรี | พรหมบุรี |
| ๒๖ | องค์การบริหารส่วนตำบลบางน้ำเชี่ยว | บางน้ำเชี่ยว | พรหมบุรี |
| ๒๗ | องค์การบริหารส่วนตำบลบางน้ำเชี่ยว | บางน้ำเชี่ยว | พรหมบุรี |
| ๒๘ | โรงเรียนบางระจัน | สิงห์ | บางระจัน |
| ๒๙ | โรงเรียนศรีศักดิ์สุวรรณวิทยา | โพชนไก่ | บางระจัน |
| ๓๐ | สภาวัฒนธรรมอำเภอบางระจัน | บางระจัน | บางระจัน |
| ๓๑ | ที่ว่าการอำเภอค่ายบางระจัน | บางระจัน | บางระจัน |
| ๓๒ | ที่ว่าการอำเภอบางระจัน | สิงห์ | บางระจัน |
| ๓๓ | องค์การบริหารส่วนตำบลแม่ลา | แม่ลา | บางระจัน |
| ๓๔ | โรงเรียนท่าช้างวิทยาคาร | ถอนสมอ | ท่าช้าง |
| ๓๕ | วิทยาลัยเทคนิคสิงห์บุรี ๒ | โพประจักษ์ | ท่าช้าง |
| ๓๖ | วัดโบสถ์ | ถอนสมอ | ท่าช้าง |
| ๓๗ | สภาวัฒนธรรมอำเภอท่าช้าง | ถอนสมอ | ท่าช้าง |
| ๓๘ | ที่ว่าการอำเภอท่าช้าง | ถอนสมอ | ท่าช้าง |
| ๓๙ | โรงเรียนค่ายบางระจันวิทยา | บางระจัน | ค่ายบางระจัน |
| ๔๐ | โรงเรียนไทยรัฐวิทยา ๕๖(บ้านหนอกระทุ่ม) | หนองกระทุ่ม | ค่ายบางระจัน |
| ๔๑ | สภาวัฒนธรรมอำเภอค่ายบางระจัน | บางระจัน | ค่ายบางระจัน |
| ๔๒ | องค์การบริหารส่วนตำบลโพทะเล | โพทะเล | ค่ายบางระจัน |

**๑9.10 จำนวนศาสนสถานโครงการลานธรรม ลานวิถีไทย จำนวน..๑๔.แห่ง แยกเป็นรายอำเภอ..๖..แห่ง**

|  |  |  |  |
| --- | --- | --- | --- |
| ที่ | สถานที่ | ตำบล | อำเภอ |
| ๑ | วัดพระนอนจักรสีห์ วรวิหาร | จักรสีห์ | เมือง |
| ๒ | วัดข่อยสังฆาราม | หัวไผ่ | เมือง |
| ๓ | วัดโบสถ์ | อินทร์บุรี | อินทร์บุรี |
| ๔ | วัดกุฎีทอง | บางน้ำเชี่ยว | พรหมบุรี |
| ๕ | วัดม่วงชุม | ไม้ดัด | บางระจัน |
| ๖ | วัดโบสถ์ | ถอนสมอ | ท่าช้าง |
| ๗ | วัดพิกุลทอง | พิกุลทอง | ท่าช้าง |
| ๘ | วัดสิงห์สุทธาวาส | โพสังโฆ | ค่ายบางระจัน |
| ๙ | วัดประโชติการาม | บางกระบือ | เมือง |

|  |  |  |  |
| --- | --- | --- | --- |
| ที่ | สถานที่ | ตำบล | อำเภอ |
| ๑๐ | วัดโพธิ์เก้าต้น | บางระจัน | ค่ายบางระจัน |
| ๑๑ | วัดพระปรางค์ | เชิงกลัด | บางระจัน |
| ๑๒ | วัดโฉมศรี | ชีน้ำร้าย | อินทร์บุรี |
| ๑๓ | วัดพรหมบุรี | พรหมบุรี | พรหมบุรี |
| ๑๔ | วัดพระนามกรเยซู | โรงช้าง | พรหมบุรี |

**19.11 ข้อมูลศูนย์ศึกษาพระพุทธศาสนาวันอาทิตย์ จำนวน.....๓....แห่งแยกเป็นรายอำเภอ.....๓....แห่ง**

| ที่ | รายชื่อศูนย์ฯ/สถานที่ตั้ง(ตำบล/อำเภอ) | จำนวน ศพอ. | จำนวนนักเรียน | จำนวนครู |
| --- | --- | --- | --- | --- |
| ชาย | หญิง | รวม |
| ๑ | วัดโฉมศรี ตำบลชีน้ำร้าย อำเภออินทร์บุรี |  | ๑๐๗ | ๗๐ | ๑๗๗ | ๘ |
| ๒ | วัดประโชติการาม ตำบลบางกระบืออำเภอเมืองสิงห์บุรี |  | ๕๓ | ๓๗ | ๙๐ | ๘ |
| ๓ | วัดราษฏร์บำรุงหนองลีอำเภอค่ายบางระจัน จังหวัดสิงห์บุรี |  | ๕๑ | ๓๓ | ๘๔ | ๖ |

**19.12 ข้อมูลหมู่บ้านศีล ๕ จำนวน.....๓๖๔......แห่ง แยกเป็นรายอำเภอ**

|  |  |  |
| --- | --- | --- |
| ที่ | อำเภอ | จำนวนหมู่บ้าน |
| ๑ | เมืองสิงห์บุรี | ๕๘ |
| ๒ | บางระจัน | ๗๗ |
| ๓ | ค่ายบางระจัน | ๕๙ |
| ๔ | พรหมบุรี | ๔๒ |
| ๕ | ท่าช้าง | ๒๓ |
| ๖ | อินทร์บุรี | ๑๐๕ |
| รวม | ๓๖๔ |

**19.13 ข้อมูลชุมชนคุณธรรม/ชุมชนเศรษฐกิจพอเพียงจำนวน......๒๔......แห่ง แยกเป็นรายอำเภอ**

|  |  |  |
| --- | --- | --- |
| ที่ | อำเภอ | จำนวนหมู่บ้าน |
| ๑ | เมืองสิงห์บุรี | ๕ |
| ๒ | บางระจัน | ๓ |
| ๓ | ค่ายบางระจัน | ๓ |
| ๔ | พรหมบุรี | ๕ |
| ๕ | ท่าช้าง | ๓ |
| ๖ | อินทร์บุรี | ๕ |

**19.14 ข้อมูลสถานประกอบกิจการตามพระราชบัญญัติภาพยนตร์และวีดิทัศน์พ.ศ. ๒๕๕๑**

|  |  |  |  |  |  |  |  |
| --- | --- | --- | --- | --- | --- | --- | --- |
| ที่ | อำเภอ | ร้านเกม/อินเตอร์เน็ต | คาราโอเกะ | เช่าจำหน่าย | โรงภาพยนตร์ | รวม | ระดับดาวร้านเกมส์สีขาว |
| ๑ ดาว | ๒ ดาว | ๓ ดาว |
| ๑ | เมืองสิงห์บุรี | ๓๓ | ๑๔ | ๒๖ | ๑ | ๗๓ | ๒๓ ร้าน | ๑ ร้าน | - |
| ๒ | พรหมบุรี | ๙ | ๓ | ๕ | - | ๑๗ | ๕ ร้าน | - | - |
| ๓ | อินทร์บุรี | ๒๓ | ๑๗ | ๑๗ | - | ๕๗ | ๙ ร้าน | ๑ ร้าน | - |
| ๔ | บางระจัน | ๑๑ | ๙ | ๑๒ | - | ๓๒ | ๔ ร้าน | - | - |
| ๕ | ท่าช้าง | ๖ | ๕ | ๓ | - | ๑๔ | ๒ ร้าน | - | - |
| ๖ | ค่ายบางระจัน | ๑๗ | ๑๓ | ๙ | - | ๓๙ | ๔ ร้าน | ๑ ร้าน | - |

**19.15การสนับสนุนงบประมาณขององค์กรปกครองส่วนท้องถิ่น/พัฒนาจังหวัด/กลุ่มจังหวัด/อื่นๆ**

**กิจกรรมที่ดำเนินการ (ข้อมูล ณวันที่..๘ พฤศจิกายน ๒๕๕๙..)**

|  |  |  |  |
| --- | --- | --- | --- |
| ที่ | องค์กรปกครองส่วนท้องถิ่น/พัฒนาจังหวัด/กลุ่มจังหวัด/อื่น ๆ | งบประมาณ | โครงการ/กิจกรรมที่ดำเนินการ |
| ๑ | งบพัฒนาจังหวัดสิงห์บุรี | ๕๒๒,๕๐๐ | ๑. โครงการส่งเสริมการประชาสัมพันธ์และการตลาดเชิงรุกด้านการท่องเที่ยว |
| ๒ | งบพัฒนาจังหวัดสิงห์บุรี | ๕๐๐,๐๐๐ | ๒. กิจกรรมมหากุศล สืบสานประเพณีปารุปะนัง กวนข้าวทิพย์ ตีข้าวบิณฑ์ชุมชน ตำบลจักรสีห์ |
| ๓ | งบพัฒนาจังหวัดสิงห์บุรี | ๕๐๐,๐๐๐ | ๓. กิจกรรมจัดงานรำลึกวีรชนค่ายบางระจัน วันค่ายแตก |
| รวม | 1,522,500 |  |

**หมายเหตุ**: งบประมาณที่องค์กรปกครองส่วนท้องถิ่น/พัฒนาจังหวัด/กลุ่มจังหวัด/อื่นๆ

จัดสรรให้สำนักงานวัฒนธรรมจังหวัดดำเนินการเอง

**19.16 ขนบธรรมเนียมประเพณีสำคัญของจังหวัด**

| วัน/เดือน/ปี | โครงการ/กิจกรรม | สถานที่จัดกิจกรรม |
| --- | --- | --- |
| ธ.ค.-ม.ค. | เทศกาลกินปลาและงานกาชาด | ต.บางมัญ อ.เมืองสิงห์บุรี |
| ก.พ. | ประเพณีกำฟ้า | ต.บางน้ำเชี่ยว อ.พรหมบุรี |
| มี.ค. | ประเพณีลาวแง้ว | ต.ทองเอนอ.อินทร์บุรี |
| เม.ย. | ประเพณีปารุปะนัง | ต.จักรสีห์อ.เมืองสิงห์บุรี |
| พ.ค. | ประเพณีไหว้ครูหนังใหญ่วัดสว่างอารมณ์ | ต.ต้นโพธิ์อ.เมืองสิงห์บุรี |

|  |  |  |
| --- | --- | --- |
| วัน/เดือน/ปี | โครงการ/กิจกรรม | สถานที่จัดกิจกรรม |
| ก.ค. | ประเพณีตักบาตรยายดอกไม้ | ต.บ้านแป้งอ.พรหมบุรี |
| กพ. | งานสดุดีวีรชนค่ายบางระจัน | ต.บางระจันอ.ค่ายบางระจัน |
| แรม ๒ ค่ำ เดือน ๘ | งานรำลึกวีรชนค่ายบางระจัน | ต.บางระจันอ.ค่ายบางระจัน |

**19.17 เอกลักษณ์ทางวัฒนธรรมประเพณีที่สำคัญและมีชื่อเสียงของจังหวัดได้แก่**

**ด้านหัตถกรรม/ช่างฝีมือ**

|  |  |  |  |
| --- | --- | --- | --- |
| ที่ | รายการ | ตำบล | อำเภอ |
| ๑ | จักสานบ้านระนาม | ชีน้ำร้าย | อินทร์บุรี |
| ๒ | แกะหนังใหญ่วัดสว่างอารมณ์ | ต้นโพธิ์ | เมืองสิงห์บุรี |
| ๓ | ไหสี่หู | เชิงกลัด | บางระจัน |

 **ด้านอาหาร**

|  |  |  |  |
| --- | --- | --- | --- |
| ที่ | รายการ | ตำบล | อำเภอ |
| ๑ | แม่ลาปลาเผา | บางมัญ | เมืองสิงห์บุรี |
| ๒ | ต้มปลาร้าหัวตาล | บางระจัน | ค่ายบางระจัน |
| ๓ | ขนมถ้วยฟูน้ำตาลสด | ถอนสมอ | ท่าช้าง |

**ด้านขนบธรรมเนียมประเพณี**

|  |  |  |  |
| --- | --- | --- | --- |
| ที่ | รายการ | ตำบล | อำเภอ |
| ๑ | ประเพณีปารุปะนัง | จักรสีห์ | เมืองสิงห์บุรี |
| ๒ | เทศกาลกินปลาและงานกาชาดจังหวัดสิงห์บุรี | บางมัญ | เมืองสิงห์บุรี |
| ๓ | ประเพณีไหว้ครูหนังใหญ่วัดสว่างอารมณ์ | ต้นโพธิ์ | เมืองสิงห์บุรี |
| ๔ | ประเพณีกำฟ้า | บางน้ำเชี่ยว | พรหมบุรี |
| ๕ | ประเพณีกวนข้าวทิพย์ วัดโพคาภิวัฒน์ | บางน้ำเชี่ยว | พรหมบุรี |
| ๖ | ประเพณีตักบาตรยายดอกไม้ | บ้านแป้ง | พรหมบุรี |
| ๗ | ประเพณีลาวแง้ว | ทองเอน | อินทร์บุรี |

**ด้านศิลปะการแสดงและดนตรี**

|  |  |  |  |
| --- | --- | --- | --- |
| ที่ | รายการ | ตำบล | อำเภอ |
| ๑ | การแสดงหนังใหญ่วัดสว่างอารมณ์ | บางมัญ | เมืองสิงห์บุรี |
| ๒ | การแสดงเพลงฉ่อย | โพสังโฆ | ค่ายบางระจัน |

**ด้านโบราณสถาน(ขอความอนุเคราะห์ข้อมูลจากสำนักศิลปากร)แยกเป็นรายอำเภอ**

|  |  |
| --- | --- |
| ที่ | โบราณสถานที่ขึ้นทะเบียน |
| อำเภอ | จำนวน/แห่ง |
| ๑ | เมืองสิงห์บุรี | ๔ |
| ๒ | ค่ายบางระจัน | ๒ |
| ๓ | บางระจัน | ๒ |
| ๔ | พรหมบุรี | ๒ |
| ๕ | อินทร์บุรี | ๓ |
| รวม | ๑๓ |

**19.18 ข้อมูลผลิตภัณฑ์วัฒนธรรมไทย (Cultural Product of Thailand) : CPOT**

|  |  |  |
| --- | --- | --- |
| ประเภท | ชื่อผลิตภัณฑ์ | ระดับที่ได้รับการประเมิน |
| เหรียญทอง | เหรียญเงิน | เหรียญทองแดง |
| สร้างสรรค์ | ชุดถ้วยกาแฟปลาช่อนแม่ลา | / |  | - |
| สร้างสรรค์ | ชุดน้ำล้นใบบัว |  | / | - |

**บทที่ ๒**

**การประเมินสถานภาพด้านการส่งเสริมคุณธรรม**

**ของจังหวัดสิงห์บุรี**

 **บทที่ ๒**

**การประเมินสถานภาพด้านการส่งเสริมคุณธรรมของจังหวัดสิงห์บุรี**

**การประเมินจุดอ่อน จุดแข็ง โอกาส ข้อจำกัด**

**จุดแข็ง ( Strengths)**

 ๑. มีสถาบันหลักของประเทศที่สำคัญคือพระมหากษัตริย์ทรงเป็นศูนย์รวมและทรงเป็นที่ยึดเหนี่ยวทางจิตใจของคนในชาติให้เกาะเกี่ยวกันอย่างแน่นแฟ้น โดยเฉพาะรัชกาลปัจจุบันที่ทรงเป็นแบบอย่างที่ดีงามในการดำเนินชีวิตบนทางสายกลางและความพอเพียงของคนในสังคมไทย

 ๒. ยึดหลัก “ปรัชญาของเศรษฐกิจพอเพียง” ที่มุ่งให้ “คนเป็นศูนย์กลางของการพัฒนา” และ “สร้างสมดุลการพัฒนา” ในทุกมิติ และขับเคลื่อนให้บังเกิดผลในทางปฏิบัติที่ชัดเจนยิ่งขึ้น ในทุกระดับ

 ๓. มีค่านิยม ศิลปวัฒนธรรม ประเพณี และภูมิปัญญาในด้านต่างๆ ที่ดีงามและทรงคุณค่า ซึ่งเป็นพื้นฐานที่สำคัญที่ยึดโยงมีความเป็นเอกภาพ

 4. การมีหน่วยงานและองค์กรที่ทำงานด้านการส่งเสริมคุณธรรมในหลายมิติ โดยเฉพาะอย่างยิ่งองค์กรหรือสถาบันทางศาสนาต่างๆ ซึ่งมีการดำเนินการส่งเสริมให้บุคลากรในศาสนาได้ทำหน้าที่ส่งเสริมคุณธรรมตามหลักคำสอนของแต่ละศาสนาในรูปแบบต่าง ๆ อย่างต่อเนื่อง

 ๕. ภาคส่วนต่างๆ ทั้งภาครัฐ ภาคธุรกิจเอกชน และภาคประชาชน ต่างให้ความสำคัญและสนับสนุนการส่งเสริมคุณธรรมให้แก่ประชาชน

 ๖. ผู้นำทางศาสนา ให้การสนับสนุนการส่งเสริมคุณธรรมให้แก่ประชาชน

 ๗. การมีภาคีเครือข่ายในการดำเนินงาน ภาครัฐ ภาคเอกชน และประชาชน

 ๘. มีการบรรจุความรู้เกี่ยวกับหลักการของศาสนา ไว้ในหลักสูตรการศึกษาขั้นพื้นฐานของสถานศึกษา ทั้งในรูปแบบการสอดแทรกเนื้อหาวิชาในสาระการเรียนรู้ต่าง ๆ และในรูปแบบของกิจกรรมพัฒนาผู้เรียน

 ๙. มีศาสนสถานครอบคลุมทุกพื้นที่

 ๑๐. มีความหลากหลายของทรัพยากรท่องเที่ยวมีแหล่งท่องเที่ยวทางประวัติศาสตร์หลายยุค

หลายสมัยได้แก่เมืองโบราณบ้านคูเมืองเตาแม่น้ำน้อยค่ายบางระจันและแหล่งท่องเที่ยวทางศาสนามีวัดที่มีเกจิชื่อดังเป็นแหล่งปฏิบัติธรรม และมีโบราณสถาน มีการอนุรักษ์ประเพณีวัฒนธรรม ได้แก่ประเพณีกำฟ้าประเพณีลาวแง้ว ประเพณีทางน้ำ ประเพณีกวนข้าวทิพย์ หนังใหญ่วัดสว่าง รวมทั้งแหล่งท่องเที่ยววิถีชีวิต ได้แก่ วิถีชีวิตลำน้ำแม่ลา ตลาดย้อนยุคบ้านระจัน

 1๑. มีปราชญ์ชาวบ้านและภูมิปัญญาท้องถิ่นในเรื่องทุนทางวัฒนธรรม และศิลปวัฒนธรรม

ได้แก่ ปราชญ์ในการทำอาหารตามสูตรแม่ครัวหัวป่าก์ (ครัวคุณยายมีหลักสูตรในโรงเรียนที่ตำบลหัวป่า) กลุ่มจักสานวัดโฉมศรี แหล่งเรียนรู้การผลิตไหสี่หู วัดพระปรางค์ แหล่งผลิตสินค้า OTOP ไหสี่หู ด้านสุขภาพ เช่น ปราชญ์ชาวบ้าน แพทย์แผนไทยต้นตำรับลุงยุ้ย ปานทอง อำเภอค่ายบางระจัน

 1๒. ทำเลที่ตั้งอยู่ใกล้กรุงเทพฯ และมีเส้นทางคมนาคมเชื่อมโยงกับจังหวัดใกล้เคียงหลายเส้นทาง

ทำให้เอื้ออำนวยต่อการเดินทางท่องเที่ยว

 1๓. เป็นเมืองแห่งความสุขอันดับ 1 ของไทย 2 ปีซ้อน (ปี 2557 – 2558 ) (ผลการสำรวจ

ความสุขของคนไทยปี 2557 ของสำนักงานสถิติแห่งชาติสถาบันวิจัยประชากรและสังคมและสำนักงานกองทุนสนับสนุนการสร้างเสริมสุขภาพ)

 1๔. มีสถานศึกษาขั้นพื้นฐานที่ให้การขัดเกลาด้านคุณธรรมจริยธรรมครอบคลุมพื้นที่ทั้ง

จังหวัดทำให้ประชาชนได้รับโอกาสทางการศึกษาอย่างทั่วถึงเสมอภาค

 ๑๕. ผู้บริหาร หน่วยงานภาครัฐ เอกชน ให้ความสนใจในการส่งเสริมคุณธรรมของจังหวัด

 1๖. มีสภาพแวดล้อมที่ดีที่เอื้ออำนวยต่อการมีอายุยืนของประชากร

**จุดอ่อน ( Weaknesses**)

 ๑. การขาดการประสานความร่วมมือและบูรณาการการทำงานในภาครัฐ ภาคเอกชน ด้านบุคลากร บทบาทหน้าที่ และงบประมาณการดำเนินงานส่งเสริมคุณธรรม ตลอดจนขาดการติดตามประเมินผล ด้านประสิทธิภาพการทำงาน

 ๒ .การขาดกระบวนการมีส่วนร่วม หรือกระบวนการตัดสินใจ ที่ต้องใช้การมีส่วนร่วมจากทุกภาคส่วน ทำให้บางครั้งการขับเคลื่อนงานเป็นไปอย่างไม่ต่อเนื่อง แม้แต่งานการส่งเสริมคุณธรรม เพื่อพัฒนาคุณภาพ คนไทย ก็ต้องอาศัยการมีส่วนร่วมเช่นเดียวกัน

 ๓. การเจริญเติบโตทางเศรษฐกิจและกระแสโลกาภิวัตน์มีผลกระทบต่อวัฒนธรรมประเพณีดั้งเดิม ที่ดีงาม ส่งผลให้สังคมไทยมีความเป็นวัตถุนิยม พฤติกรรมของคนในสังคมเปลี่ยนแปลง คนไทยให้ความสำคัญกับศีลธรรมและวัฒนธรรมที่ดีงามลดลง ทั้งการดำรงชีวิตประจำวัน การใช้ชีวิตและความสัมพันธ์กับผู้อื่น มุ่งหารายได้เพื่อสนองความต้องการ การช่วยเหลือเกื้อกูลกันลดลง ความมีน้ำใจไมตรีน้อยลง ต่างแก่งแย่งเอารัด เอาเปรียบกัน ทำให้คนไทยขาดความสามัคคี การเคารพสิทธิผู้อื่น และการยึดถือประโยชน์ส่วนรวม ส่งผลต่อวิถีชีวิตคนไทยทั้งระดับครอบครัว ชุมชน และประเทศ

 ๔. ความอ่อนแอในเชิงวัฒนธรรมและวิถีชีวิตแบบไทยอันเนื่องมาจากชีวิตครอบครัว ลักษณะสังคมไทยเปลี่ยนแปลงไป พ่อแม่ไม่มีเวลาสั่งสอนอบรมลูก แม้ว่าเยาวชนเข้าเรียนหนังสือใช้ชีวิตอยู่ในโรงเรียนตั้งแต่วัยเยาว์ แต่โรงเรียนไม่สามารถอบรมกล่อมเกลาเยาวชนในด้านคุณธรรม วัฒนธรรม และวิถีชีวิตได้เท่าเทียมกับพ่อแม่และชุมชน หรือจะกล่าวง่าย ๆ คือ วัด บ้าน โรงเรียน แยกส่วนกันไม่เป็นสังคมที่กลมกลืนกัน การหล่อหลอมและอบรมด้านคุณธรรม ตลอดถึงการสืบทอดวัฒนธรรมและวิถีชีวิตแบบไทยก็อ่อนด้อยไป ยิ่งเยาวชนที่อยู่ในวัยทำงานต้องจากครอบครัวไปอยู่ต่างถิ่น อยู่ในสังคมโรงเรียน ยิ่งเกิดการแตกแยก ทั้งทางด้านจิตใจและการดำเนินชีวิต ความอ่อนแอในทางวัฒนธรรมทำให้ขาดจุดยืน ขาดความมั่นใจ ขาดการใคร่ครวญในการรับหรือไม่รับสิ่งต่าง ๆ ที่เข้ามากระทบได้ง่าย เกิดความสับสนในการดำเนินชีวิตแบบไทยที่เหมาะสม เยาวชนจำนวนไม่น้อยฟุ่มเฟือย หนักไม่เอาเบาไม่สู้ หลงวัตถุ หลงเงินตรา ก่อปัญหาให้ตัวเองและสังคม

5. การบริการและการจัดการท่องเที่ยวไม่มีประสิทธิภาพรวมทั้งการจัดกิจกรรมส่งเสริมการท่องเที่ยว

ยังไม่ต่อเนื่องและยังไม่สามารถสร้างความประทับใจให้กับนักท่องเที่ยวได้อย่างเพียงพอ

6. แหล่งท่องเที่ยวที่สำคัญยังไม่ได้รับการพัฒนาให้มีความโดดเด่นเพียงพอที่จะดึงดูดนักท่องเที่ยว ยังขาดเรื่องเล่า และองค์ความรู้มาช่วยส่งเสริมการท่องเที่ยว

7. ภาคีขับเคลื่อนการพัฒนาการท่องเที่ยวของสิงห์บุรียังมีความอ่อนแอเนื่องจากขาดการมีส่วนร่วมที่เข้มแข็งจากภาคประชาชนองค์กรปกครองส่วนท้องถิ่นองค์กรเอกชนอีกทั้งขาดการร่วมกลุ่มของภาคธุรกิจที่เกี่ยวข้อง

8. ผู้บริหารสถานศึกษาข้าราชการครูและบุคลากรทางการศึกษาและนักเรียนมีความสามารถในการสื่อสารภาษาต่างชาติอยู่ในระดับต่ำทำให้ไม่ส่งเสริมการเข้าสู่ประชาคมอาเซียน

9. กลุ่มองค์กรภาคประชาชนมีระบบบริหารจัดการที่ยังไม่เข้มแข็ง

10. ประชากรผู้สูงอายุคนพิการเด็กพิการและผู้ด้อยโอกาสยังขาดการเข้าถึงสิ่งอำนวยความสะดวกสำหรับการดำเนินชีวิตประจำวันทำให้ขาดคุณภาพชีวิตที่ดี

11. การพัฒนาด้านการศึกษาของจังหวัดยังไม่ได้รับการสนับสนุนงบประมาณที่เพียงพอจากแผนพัฒนาจังหวัด

**โอกาส ( Opportunities )**

 ๑. การมีแผนระดับชาติสามารถนำมาใช้เป็นกรอบแนวทางในการส่งเสริมคุณธรรมในระดับต่าง ๆ

 ๒. คุณธรรมจริยธรรมของสังคมไทยกำลังวิกฤติหนัก เกิดเป็นกระแสสังคมให้บุคคลต่าง ๆ ไม่ว่าจะเป็นบุคลากรทางศาสนา นักการเมือง และข้าราชการระดับสูง เป็นต้นแบบที่ดี

 ๓. กลไกภาครัฐบางส่วนให้การสนับสนุนการเสริมสร้างคุณธรรมให้สังคมไทย จึงเป็นกลไกที่สำคัญ ในการกำหนดทิศทางและผลักดันการพัฒนาคนไทยให้มีคุณธรรม

 ๔. การที่ภาคประชาชน ประชาสังคม และองค์กรพัฒนาเอกชน มีความสนใจร่วมกันในการขับเคลื่อนหรือดำเนินงานด้านการส่งเสริมคุณธรรมมากขึ้น

 ๕. มีทุนทางสังคมคือสิ่งดีงามต่าง ๆ ทั้งในส่วนที่ได้จากการสั่งสมและการต่อยอดสืบต่อกันมาอย่างยาวนาน รวมถึงการรวมตัวของคนที่มีคุณภาพเพื่อสร้างประโยชน์ต่อส่วนรวม บนพื้นฐานของความไว้เนื้อเชื่อใจ สายใยแห่งความผูกพันและ[วัฒนธรรม](https://th.wikipedia.org/wiki/%E0%B8%A7%E0%B8%B1%E0%B8%92%E0%B8%99%E0%B8%98%E0%B8%A3%E0%B8%A3%E0%B8%A1)ที่ดีงาม ได้แก่ ทุนคน ทุนความรู้ ทุนภูมิปัญญา และทุนทางวัฒนธรรม ซึ่งหากนำมาพัฒนาและใช้ประโยชน์อย่างเหมาะสมแล้ว จะเป็นปัจจัยสำคัญในการพัฒนา ให้สมดุลและยั่งยืน

 6. นักท่องเที่ยวที่มีระดับการศึกษาโดยเฉลี่ยสูงขึ้นมีกำลังซื้อสูงขึ้นมีแนวโน้มจะบริโภคสินค้าวัฒนธรรมมากขึ้นก่อให้เกิดการขยายตัวของตลาดสำหรับสินค้าท่องเที่ยวและวัฒนธรรม

 7. แนวโน้มการเติบโตของนักท่องเที่ยวจีนและนักท่องเที่ยวต่างชาติก่อให้เกิดโอกาสทางการตลาดสำหรับแหล่งท่องเที่ยวเชิงศาสนาและแหล่งท่องเที่ยววิถีชีวิตชุมชนของสิงห์บุรี

 8. นโยบายการปฏิรูประบบราชการที่เน้นการบริหารราชการแบบบูรณาการและนโยบายประชารัฐ ทำให้การขับเคลื่อนการพัฒนาภาคราชการมีประสิทธิภาพ และคล่องตัว และเอื้ออำนวยต่อภาคเอกชน มากยิ่งขึ้น

 9. การเติบโตของเครือข่ายและการสื่อสารผ่านอินเตอร์เน็ตและอิเล็กทรอนิกส์รวมทั้งการใช้สื่อ Social Media เป็นโอกาสทางการตลาดและการประชาสัมพันธ์ที่หลากหลายของจังหวัดสิงห์บุรี

**ภัยคุกคาม ( Threats )**

 ๑. กระแสบริโภคนิยม และการโฆษณาชวนเชื่อ กำลังเป็นกระแสที่มีอิทธิพลต่อค่านิยมของคน ในสังคมไทย

 ๒. ปัญหาความขัดแย้งความแตกแยกทางด้านการเมือง ปัญหาทางเศรษฐกิจตกต่ำ และปัญหาความเหลื่อมล้ำในสังคม ส่งผลกระทบต่อประสิทธิภาพการให้ความสำคัญกับเรื่องการส่งเสริมคุณธรรมและค่านิยม อันดีงามในสังคมไทย

 ๓. ความเจริญก้าวหน้าทางเทคโนโลยีสารสนเทศในภาวะสังคมปัจจุบัน แม้จะมีผลกระทบในเชิงบวกในเรื่องความสะดวกสบาย แต่อาจจะส่งผลกระทบในเชิงลบต่อการยึดมั่นในคุณธรรมของประชาชน ในสังคมไทย

 ๔. กระแสการไหลบ่าของวัฒนธรรมต่างชาติที่เข้ามาสู่สังคมไทยทางสื่อสารมวลชนและเทคโนโลยีสารสนเทศ มีอิทธิพลต่อวิถีชีวิตของคนไทยมากขึ้น ทำให้รากเหง้าความเป็นไทยหลายประการได้รับผลกระทบเกิดการเปลี่ยนแปลงและลดคุณค่าลง โดยเฉพาะขนบธรรมเนียมประเพณีวัฒนธรรมไทยกำลังถูกกลืน จากค่านิยมตะวันตก ส่งผลให้เยาวชนคนรุ่นใหม่ต่างยึดติดกับค่านิยมของต่างชาติ และละเลยความเป็นไทย

 7. ปัญหาการเมืองทำให้นโยบายของรัฐบาลมีการเปลี่ยนแปลงขาดการต่อเนื่อง

 ๘. การแพร่ระบาดของยาเสพติด การค้าประเวณี

**ข้อมูลยุทธศาสตร์จังหวัด**

จากการวิเคราะห์ศักยภาพด้านเศรษฐกิจสังคมทรัพยากรธรรมชาติและสิ่งแวดล้อม การวิเคราะห์สภาวะแวดล้อม รวมทั้ง การสำรวจปัญหาความเดือดร้อนของประชาชนในพื้นที่จังหวัดสิงห์บุรี ได้กำหนดศักยภาพการพัฒนาจังหวัด ตำแหน่งการพัฒนาจังหวัด วิสัยทัศน์ และประเด็นยุทธศาสตร์ได้ ดังนี้

**ศักยภาพการพัฒนาของจังหวัด**

1. เป็นแหล่งพื้นที่ด้านเกษตรกรรม ระบบชลประทานทั่วถึง

2. มีทุนทางสังคมด้านพุทธศาสนาจำนวนมาก มีวัดพระที่มีชื่อเสียงด้านวิปัสสนา

3. สินค้า OTOP ของจังหวัดได้รับการส่งออก เช่น จักสานจิ๋ว กุนเชียงปลา หมูทุบ ปลาทุบสมุนไพร

4. การส่งเสริมการท่องเที่ยวเชิงประวัติศาสตร์ และการท่องเที่ยวเชิงเกษตร

5. เป็นแหล่งผลิตอาหารปลา และร้านอาหารปลาที่มีคุณภาพ

๖. พัฒนาต่อยอดสินค้าทางวัฒนธรรม (CPOT)

**การกำหนดตำแหน่งการพัฒนาของจังหวัด**

จากศักยภาพ และการวิเคราะห์สภาวะแวดล้อมของจังหวัด จึงได้กำหนดตำแหน่งการพัฒนาของจังหวัดที่สอดคล้องไปในทิศทาง และแนวทางเดียวกัน โดยมุ่งเน้นการพัฒนาด้านเศรษฐกิจของประชาชน ในจังหวัดดังนี้

1. เมืองเกษตรปลอดภัยและได้มาตรฐาน

2. เมืองท่องเที่ยวเชิงประวัติศาสตร์ศาสนาวัฒนธรรมและวิถีชีวิต

**บทที่ ๓**

**วิสัยทัศน์และยุทธศาสตร์**

**แผนแม่บทส่งเสริมคุณธรรมจังหวัดสิงห์บุรี**

**บทที่ ๓**

**วิสัยทัศน์และยุทธศาสตร์ แผนแม่บทส่งเสริมคุณธรรมจังหวัดสิงห์บุรี**

แผนแม่บทส่งเสริมคุณธรรมจังหวัดสิงห์บุรี ฉบับที่ ๑ (พ.ศ.๒๕๖๐-๒๕๖๔) เป็นแผนที่จัดทำขึ้นเพื่อเป็นกรอบทิศทางในการส่งเสริมคุณธรรมของจังหวัดสิงห์บุรี โดยบูรณาการการดำเนินการร่วมกับทุกภาคส่วนในจังหวัดสิงห์บุรี ในการจัดทำแผนแม่บทส่งเสริมคุณธรรมจังหวัดสิงห์บุรี ฉบับที่ ๑ มีรายละเอียดดังนี้

**วิสัยทัศน์**

**“ชาวสิงห์บุรีมีความรู้คู่คุณธรรมและจริยธรรมเป็นรากฐานในการดำรงชีวิต ร่วมสืบสานวัฒนธรรมไทย**

**ดำรงตนตามหลักปรัชญาของเศรษฐกิจพอเพียง ด้วยความสงบสุขในสังคมอย่างยั่งยืน”**

**พันธกิจ(Mission)**

 ๑) พัฒนาเด็ก เยาวชน และประชาชนในจังหวัดสิงห์บุรี ให้มีคุณธรรมตามหลักธรรมทางศาสนา น้อมนำหลักปรัชญาของเศรษฐกิจพอเพียงมาเป็นหลักในการพัฒนาคุณภาพชีวิต และดำรงชีวิตตามวิถีวัฒนธรรมไทยที่ดีงาม

 ๒) ส่งเสริมให้ทุกภาคส่วนของจังหวัดสิงห์บุรี ตระหนักและร่วมกันเป็นเครือข่ายมีส่วนร่วม ในกระบวนการส่งเสริมคุณธรรม เพื่อสร้างสังคมคุณธรรมที่อยู่ร่วมกันอย่างสันติสุข มีธรรมาภิบาล มีความสมานฉันท์ และมีความยั่งยืน

**วัตถุประสงค์หลัก (Objective)**

 ๑) เพื่อวางระบบรากฐานการเสริมสร้างคุณธรรมในจังหวัดสิงห์บุรี

 ๒) เพื่อสร้างความเข้มแข็งในระบบการบริหารจัดการด้านการส่งเสริมคุณธรรมของจังหวัดสิงห์บุรี

ให้เป็นเอกภาพ

 ๓) เพื่อสร้างเครือข่ายความร่วมมือในการส่งเสริมคุณธรรมจังหวัดสิงห์บุรี

**ตัวชี้วัด(Key Performance Indicators)**

1. **ระยะสั้น** กำหนดกรอบระยะเวลา ปี ๒๕๕๙-๒๕๖๐ (๑ปี ๖ เดือน)

เพื่อให้สอดคล้องกับนโยบายของรัฐบาล พลเอกประยุทธ์ จันทร์โอชา นายกรัฐมนตรี จึงได้กำหนดตัวชี้วัดในการส่งเสริมคุณธรรมในจังหวัดสิงห์บุรี ตามแผนแม่บทส่งเสริมคุณธรรมจังหวัดสิงห์บุรี ฉบับที่ ๑ (พ.ศ.๒๕๕๙-๒๕๖๔) ในระยะสั้น โดยมีกรอบระยะเวลา ๑ ปี ๖ เดือน (เดือนเมษายน ๒๕๕๙-กันยายน ๒๕๖๐) โดยแบ่งเป็น ๓ ระยะ ดังนี้

 **ระยะที่ ๑ (เมษายน-กันยายน ๒๕๕๙**) มีตัวชี้วัดดังนี้

1. หน่วยงานมีแผนแม่บทส่งเสริมคุณธรรมของหน่วยงาน
2. หน่วยงานมีแผนปฏิบัติการส่งเสริมคุณธรรมของหน่วยงาน
3. หน่วยงาน/องค์กรภาคีเครือข่ายส่งเสริมคุณธรรมมีความรู้ความเข้าใจในแผนแม่บทส่งเสริมคุณธรรมในจังหวัดสิงห์บุรี

 (๔) เกิดชุมชนคุณธรรม องค์กรคุณธรรม หรือหน่วยงานคุณธรรม

 **ระยะที่ ๒ (ตุลาคม ๒๕๕๙-มีนาคม ๒๕๖๐)** มีตัวชี้วัดดังนี้

1. มีบุคลากรทั้งภาครัฐ ภาคประชาสังคม ภาคชุมชน ภาคธุรกิจเอกชน ภาควิชาชีพ ภาควิชาการ ภาคสื่อมวลชน และภาคประชาชน ได้รับการอบรมและพัฒนาคุณธรรมจริยธรรมเพิ่มมากขึ้น
2. มีหน่วยงานที่ให้ความสำคัญจัดอบรมและพัฒนาคุณธรรมจริยธรรมให้แก่บุคลากรในภาคส่วนต่าง ๆ ทั้งภาครัฐ ภาคประชาสังคม ภาคชุมชน ภาคธุรกิจเอกชน ภาควิชาชีพ ภาควิชาการ ภาคสื่อมวลชน และภาคประชาชนเพิ่มมากขึ้น
3. มีหน่วยงาน องค์กรที่ส่งเสริมและกระตุ้นการจัดกิจกรรมเทิดทูนสถาบันชาติ ศาสนาและพระมหากษัตริย์เพิ่มมากขึ้น
4. ประชาชนเข้าร่วมกิจกรรมเทิดทูนสถาบันชาติ ศาสนา และพระมหากษัตริย์เพิ่มมากขึ้น
5. เกิดชุมชนคุณธรรม องค์กรคุณธรรม หรือหน่วยงานคุณธรรม องค์กรต้นแบบ

 **ระยะที่ ๓ (เมษายน-กันยายน ๒๕๖๐)** มีตัวชี้วัดดังนี้

1. มีบุคลากรในภาคส่วนต่าง ๆ ทั้งภาครัฐ ภาคประชาสังคม ภาคชุมชน ภาคธุรกิจเอกชน ภาควิชาชีพ ภาควิชาการ ภาคสื่อมวลชน และภาคประชาชน ได้รับการอบรมและพัฒนาคุณธรรมจริยธรรมเพิ่มมากขึ้น
2. มีหน่วยงานที่ให้ความสำคัญจัดอบรมและพัฒนาคุณธรรมจริยธรรมให้แก่บุคลากรในภาคส่วนต่าง ๆ ทั้งภาครัฐ ภาคประชาสังคม ภาคชุมชน ภาคธุรกิจเอกชน ภาควิชาชีพ ภาควิชาการ ภาคสื่อมวลชน และภาคประชาชนเพิ่มมากขึ้น
3. มีหน่วยงาน องค์กรที่ส่งเสริมและกระตุ้นการจัดกิจกรรมเทิดทูนสถาบันชาติ ศาสนาและพระมหากษัตริย์เพิ่มมากขึ้น
4. ประชาชนเข้าร่วมกิจกรรมเทิดทูนสถาบันชาติ ศาสนา และพระมหากษัตริย์ เพิ่มมากขึ้น
5. เกิดชุมชนคุณธรรม องค์กรคุณธรรม หรือหน่วยงานคุณธรรม เพิ่มมากขึ้น

 **๒. ระยะปานกลาง** กำหนดกรอบระยะเวลา ปี ๒๕๕๙-๒๕๖๔

(๑) ทุกหน่วยงาน/องค์กรทั้งภาครัฐและเอกชนมีส่วนร่วมส่งเสริม สนับสนุน และดำเนินการส่งเสริมคุณธรรมในจังหวัดสิงห์บุรี เช่น กำหนดแผนการส่งเสริมคุณธรรมภายในองค์กร วางแผนงาน จัดทำโครงกิจกรรมเสริมสร้างปลูกฝังคุณธรรมและวัฒนธรรมประเพณีที่ดีงามให้แก่จังหวัดสิงห์บุรี **เป็นองค์กรที่มี CSR หรือ Corporate Social Responsibility**มีความรับผิดชอบต่อสังคมและสิ่งแวดล้อม ภายใต้หลักจริยธรรมและการจัดการที่ดี อยู่บนหลักพอประมาณที่ต้องไม่เบียดเบียนตนเอง และไม่เบียดเบียนสังคม มีคุณภาพตามมาตรฐาน ISO หรือ The International Organization for Standardizationที่**เป็นมาตรฐาน**คุณธรรม**ที่ใช้ได้กับทุกองค์กร มีการยกย่องเชิดชูองค์กร และบุคคลผู้มีผลงานดีเด่นในด้านส่งเสริมคุณธรรม โดยค้นหาคนดี และมอบรางวัลอย่างต่อเนื่อง เพื่อให้เกิดกระแสสังคมส่งเสริมคนดี กับทั้งเป็นการสร้างชื่อเสียงให้แก่จังหวัดสิงห์บุรี**

 (๒) มีการพัฒนาระบบ กลไกการบริหารจัดการดำเนินงานส่งเสริมคุณธรรมจริยธรรมของจังหวัดสิงห์บุรี เช่น มีการส่งเสริมให้มีระบบบริหารจัดการทางวิชาการองค์ความรู้ในเรื่องของการส่งเสริมคุณธรรมและความสมานฉันท์ พร้อมทั้งมีการส่งเสริมการวิจัยและมีการพัฒนามาตรฐานด้านการส่งเสริมคุณธรรม ส่งเสริม ให้มีหลักสูตร และจำนวนบุคลากรผู้ทำหน้าที่ในการส่งเสริมคุณธรรม และส่งเสริมให้มีระบบกำกับติดตามและประเมินผลการดำเนินงานส่งเสริมคุณธรรม และความสมานฉันท์ในมิติต่าง ๆ

 (๓) มีภาคีเครือข่ายความร่วมมือในการส่งเสริมคุณธรรมในจังหวัดสิงห์บุรี เพิ่มมากขึ้น

 (๔) จังหวัดสิงห์บุรี มีส่วนสนับสนุนให้ประเทศไทยเป็นแบบอย่างด้านคุณธรรมในประชาคมอาเซียนและประชาคมโลก

**ยุทธศาสตร์การส่งเสริมคุณธรรมจังหวัดสิงห์บุรี**

 แผนแม่บทส่งเสริมคุณธรรมจังหวัดสิงห์บุรี ฉบับที่ ๑ (พ.ศ.๒๕๕๙-๒๕๖๔) ประกอบด้วยยุทธศาสตร์ ๔ ยุทธศาสตร์ และแต่ละยุทธศาสตร์ประกอบด้วยกลยุทธ์ต่าง ๆ ดังต่อไปนี้

 **ยุทธศาสตร์ที่ ๑** วางระบบรากฐานการเสริมสร้างคุณธรรมในสังคมมี ๘ กลยุทธ์ ดังนี้

 **กลยุทธ์ที่ ๑** วางระบบรากฐานการ**เสริมสร้างคุณธรรมของสถาบันครอบครัว**

 **กลยุทธ์ที่ ๒** วางระบบรากฐานการ**เสริมสร้างคุณธรรมของสถาบันการศึกษา**

 **กลยุทธ์ที่ ๓** วางระบบรากฐานการ**เสริมสร้างคุณธรรมของสถาบันศาสนา**

 **กลยุทธ์ที่ ๔** วางระบบรากฐานการ**เสริมสร้างคุณธรรมของสถาบันเศรษฐกิจ**

 **กลยุทธ์ที่ ๕** วางระบบรากฐานการ**เสริมสร้างคุณธรรมของสถาบันทางการเมืองการปกครอง**

(ภาคราชการและภาคการเมืองทุกระดับ)

 **กลยุทธ์ที่ ๖** วางระบบรากฐานการ**การใช้วัฒนธรรมไทยเป็นฐานในการเสริมสร้างคุณธรรม**

 **กลยุทธ์ที่ ๗** วางระบบรากฐานการ**การใช้สื่อมวลชนเป็นเครื่องมือในการส่งเสริมคุณธรรม**

 **กลยุทธ์ที่ ๘** วางระบบรากฐานการ**การเสริมสร้างคุณธรรมในภาควิชาชีพ**

 **ยุทธศาสตร์ที่ ๒** สร้างความเข้มแข็งในระบบการบริหารจัดการด้านการส่งเสริมคุณธรรมให้เป็นเอกภาพมี ๓ กลยุทธ์ ดังนี้

 กลยุทธ์ที่ ๑ สร้างและพัฒนาระบบบริหารจัดการงานด้านส่งเสริมคุณธรรม

 และเสริมสร้างความเป็นเอกภาพแก่สถาบัน/องค์กรในสังคม

กลยุทธ์ที่ ๒ พัฒนาศักยภาพบุคลากรผู้ทำหน้าที่ในการส่งเสริมคุณธรรม

กลยุทธ์ที่ ๓ เสริมสร้างความเป็นเอกภาพด้วยคุณธรรม

 **ยุทธศาสตร์ที่ ๓** สร้างเครือข่ายความร่วมมือในการส่งเสริมคุณธรรมมี ๕ กลยุทธ์ ดังนี้

 กลยุทธ์ที่ ๑ สร้างและขยายเครือข่ายการขับเคลื่อนคุณธรรมในทุกภาคส่วน

 กลยุทธ์ที่ ๒ พัฒนาเครือข่ายขับเคลื่อนคุณธรรม

 กลยุทธ์ที่ ๓ ส่งเสริมและสนับสนุนภาคีเครือข่ายทุกภาคส่วนในการดำเนินงานด้าน

 คุณธรรม

 กลยุทธ์ที่ ๔ สร้างระบบบริหารจัดการภาคีเครือข่ายและแหล่งเรียนรู้ที่เอื้อต่อ

 การส่งเสริมคุณธรรม

 กลยุทธ์ที่ ๕ ใช้มาตรการทางด้านการเงินและการคลังในการส่งเสริมเครือข่ายคุณธรรม

 **ยุทธศาสตร์ที่ ๔** ส่งเสริมให้ประเทศไทยเป็นแบบอย่างด้านคุณธรรมในประชาคมอาเซียนและประชาคมโลก มี ๓ กลยุทธ์ ดังนี้

 กลยุทธ์ที่ ๑ เสริมสร้างความร่วมมือระหว่างประชาคมอาเซียนในด้านการอยู่ร่วมกัน

 อย่างเอื้ออาทร แบ่งปัน และมีจิตสาธารณะ เพื่อโลกและประเทศชาติ

 กลยุทธ์ที่ ๒ เสริมสร้างและธำรงไว้ซึ่งสันติภาพความมั่นคงและความยั่งยืน

 ของภูมิภาคอาเซียนด้วยคุณธรรม

 กลยุทธ์ที่ ๓ เสริมสร้างคุณธรรมและความร่วมมือระหว่างประชาคมอาเซียนและประชาคมโลก

 ในการตระหนักและรักษาความสมดุลของธรรมชาติและสิ่งแวดล้อม

**บทที่ ๔**

**แนวทางการดำเนินงานแผนแม่บทส่งเสริมคุณธรรมจังหวัดสิงห์บุรี**

 **การบริหารจัดการแผนแม่บทส่งเสริมคุณธรรมจังหวัดสิงห์บุรี ฉบับที่ ๑ (พ.ศ.๒๕๕๙–๒๕๖๔)**

 **การบริหารจัดการแผนแม่บทฯ**

กระบวนการเพื่อให้แผนแม่บทส่งเสริมคุณธรรมจังหวัดสิงห์บุรี ฉบับที่ ๑ (พ.ศ. ๒๕๕๙-๒๕๖๔) นำไปสู่การปฏิบัติและประสบผลสำเร็จได้จะต้องอาศัยการบริหารจัดการ การมีแผนแม่บทส่งเสริมคุณธรรมจังหวัดสิงห์บุรี ฉบับที่ ๑ (พ.ศ. ๒๕๕๙-๒๕๖๔) จะทำให้มีหน่วยงานที่จะเป็นศูนย์กลางในการประสานภารกิจ ด้านการส่งเสริมคุณธรรมอย่างชัดเจน และมีการบูรณาการอย่างต่อเนื่องในทิศทางเดียวกัน

**หลักการและวัตถุประสงค์การบริหารแผนแม่บทส่งเสริมคุณธรรมแห่งชาติสู่การปฏิบัติ**

 การบริหารจัดการแผนแม่บทส่งเสริมคุณธรรมจังหวัดสิงห์บุรี ฉบับที่ ๑ (พ.ศ.๒๕๕๙– ๒๕๖๔) สู่การปฏิบัติมีหลักการและวัตถุประสงค์ ดังนี้

 **หลักการ**

 (๑) ขับเคลื่อนการส่งเสริมคุณธรรมในระดับจังหวัด โดยยึดแผนแม่บทส่งเสริมคุณธรรมจังหวัดสิงห์บุรี ฉบับที่ ๑ เป็นกรอบทิศทางในการปฏิบัติในระดับต่างๆ สอดคล้องกับนโยบายรัฐบาล-แนวคิด-พื้นที่-ภารกิจ-การมีส่วนร่วม

 (๒) กระจายการส่งเสริมคุณธรรมลงสู่พื้นที่ โดยยึดหลักพัฒนาพื้นที่ตามภารกิจและการมีส่วนร่วม ให้จังหวัดเป็นพื้นที่ในการขับเคลื่อนและเชื่อมโยงจากระดับประเทศสู่ระดับพื้นที่ชุมชน

 (๓) ใช้องค์ความรู้และกลไกภาคีเครือข่ายเป็นเครื่องมือในการขับเคลื่อนงานในทุกระดับจนถึงระดับพื้นที่ชุมชนท้องถิ่น

 **วัตถุประสงค์**

 (๑) เพื่อให้การขับเคลื่อนยุทธศาสตร์ของแผนแม่บทส่งเสริมคุณธรรมฯ สู่การปฏิบัติด้วยการมีส่วนร่วมของทุกภาคส่วนของสังคม

 (๒) เพื่อบูรณาการแผนแม่บทส่งเสริมคุณธรรมฯ สู่การปฏิบัติในพื้นที่ชุมชนท้องถิ่น

 (๓) เพื่อให้มีระบบการติดตามและประเมินผลเป็นภาพรวมตั้งแต่ระดับประเทศจนถึงชุมชน

**บทบาทในการขับเคลื่อนขององค์กรเครือข่ายทุกภาคส่วนและประชาชน**

 ปัจจัยเสริมที่ทำให้การบริหารจัดการแผนแม่บทส่งเสริมคุณธรรมจังหวัดสิงห์บุรี สู่การปฏิบัติประสบผลสำเร็จคือบทบาทการมีส่วนร่วมขององค์กรเครือข่ายทุกภาคส่วนและประชาชน ดังนี้

 **(๑) ภาครัฐ** มีบทบาทสำคัญในการดำเนินงานตามแผนแม่บทส่งเสริมคุณธรรมจังหวัดสิงห์บุรี สู่การปฏิบัติอย่างประสิทธิภาพและประสบผลสำเร็จ โดยการให้ภาครัฐมีการกระจายอำนาจการตัดสินใจและการบริหารราชการสู่ส่วนภูมิภาคและท้องถิ่นมากขึ้น พร้อมทั้งสนับสนุนและส่งเสริมการดำเนินกิจกรรมต่าง ๆขององค์กรมูลนิธิอาสาสมัครหรือการรวมตัวในชุมชนที่มีจุดมุ่งหมายในการเสริมสร้างคุณธรรมจริยธรรมให้แก่เด็กและประชาชนทั่วไปด้วยกลไกของรัฐที่มีอยู่หรือสร้างเพิ่มขึ้น และมีมาตรการกำกับดูแลสื่อมวลชนอย่างเหมาะสมแทนการปล่อยเสรีจนเกินไปอีกทั้งมีการจัดสรรเวลาผ่านสื่อมวลชนของรัฐเพื่อการเผยแพร่หลักธรรมคำสอน เสริมสร้างคุณธรรมจริยธรรมและวัฒนธรรมที่เป็นวิถีชีวิตที่ดีงามของไทย

 **(๒) ภาคประชาสังคม ภาคชุมชน และภาคประชาชน** สังคมมีความเข้มแข็งและมีโอกาสเพิ่มขึ้นในการมีส่วนร่วมในการส่งเสริมคุณธรรมสู่การปฏิบัติ ซึ่งประชาชนในวงกว้างได้ตระหนักถึงความสำคัญของการมีส่วนร่วมในการส่งเสริมคุณธรรมมากขึ้น และมีช่องทางในการมีส่วนร่วมในการส่งเสริมคุณธรรมร่วมกับภาครัฐและภาคีอื่นๆ

 **(๓) ภาคธุรกิจเอกชน และภาควิชาชีพ** ตระหนักถึงความสำคัญของการมีส่วนร่วมในการส่งเสริมคุณธรรม โดยมีแนวคิดในการดำเนินธุรกิจที่อยู่บนฐานของความรับผิดชอบต่อสังคมมากขึ้น

 **(๔) ภาควิชาการและภาคสื่อมวลชน**เกิดความตื่นตัวและได้รับการยอมรับมากขึ้นในบทบาทของการส่งเสริมคุณธรรม โดยเฉพาะอย่างยิ่งหน่วยงานการวิจัยและพัฒนามีบทบาทมากขึ้นในการเชื่อมโยงงานวิจัยด้านการส่งเสริมคุณธรรม โดยนำหลักการทางวิชาการมาสร้างกระบวนการเรียนรู้ การบริหารจัดการชุมชน ส่งเสริมให้เกิดความร่วมมือภายในชุมชน ตั้งแต่การรวบรวมข้อมูล การร่วมกันคิดวิเคราะห์และตัดสินใจ เกิดเป็นเครือข่ายภาคีในการส่งเสริมคุณธรรม การประสานความร่วมมือกับภาครัฐ ภาคเอกชน นักวิชาการ และองค์กรปกครองส่วนท้องถิ่น เพื่อสนองตอบต่อการแก้ไขปัญหาด้านการส่งเสริมคุณธรรม อันเป็นปัญหา ที่เกิดขึ้นในสังคมไทยในปัจจุบัน

 **(๕) ประชาชนทั่วไป** มีบทบาทในการสนับสนุนการส่งเสริมคุณธรรม นำหลักธรรมทางศาสนามาปฏิบัติในชีวิตประจำวัน สร้างเครือข่ายความร่วมมือส่งเสริมคุณธรรมในระดับจังหวัด ชุมชน ท้องถิ่น และเข้าไปมีส่วนร่วมกับภาครัฐ ภาคเอกชน หรือภาคประชาชน ในการส่งเสริมคุณธรรมในพื้นที่ ตลอดถึง ให้การสนับสนุนผู้ปฏิบัติงานส่งเสริมคุณธรรม

**การกำกับติดตามและประเมินผลแผนแม่บทส่งเสริมคุณธรรมจังหวัดสิงห์บุรีฉบับที่ ๑ (พ.ศ.๒๕๕๙-๒๕๖๔)**

การกำกับติดตามความก้าวหน้า ประเมินผลสำเร็จและผลกระทบของการดำเนินงานอย่างต่อเนื่อง ตามประเด็นยุทธศาสตร์และผลการดำเนินงานในภาพรวมตามแผนแม่บทฯ โดยการสนับสนุนให้ทุกภาคส่วนติดตามความก้าวหน้าในบทบาทหน้าที่ที่รับผิดชอบ โดยมีแผนการติดตามประเมินผล ดังนี้

 - ส่งเสริมให้มีคณะอนุกรรมการติดตามประเมินผลการส่งเสริมคุณธรรม มีบทบาทหน้าที่ ในการกำกับติดตาม การประเมินผล การประสานงานภาคีเครือข่ายเพื่อร่วมกันส่งเสริมคุณธรรม - ส่งเสริมสนับสนุนการกำกับติดตาม บูรณาการ ปรับแผนงาน โครงการประจำปีงบประมาณ ๒๕๕๙ – ๒๕๖๔ ให้สอดคล้องกับยุทธศาสตร์ในแผนแม่บทฯ และสรุปผลการดำเนินงานนำเสนอคณะอนุกรรมการฯ และหน่วยงานที่เกี่ยวข้อง ต่อไป

 - มีการปรับปรุงแก้ไขแผนแม่บทส่งเสริมคุณธรรมจังหวัดสิงห์บุรี ฉบับที่ ๑ (พ.ศ.๒๕๕๙ - ๒๕๖๔) หลังจากนำไปใช้ในระยะ ๖ เดือน และ ๑ ปี

 - ส่งเสริมการจัดทำระบบข้อมูลข่าวสารที่เป็นระบบตลอดจนประสานความร่วมมือจากหน่วยงานที่เกี่ยวข้อง และสถาบันการศึกษาในพื้นที่ให้การสนับสนุนด้านวิชาการแก่ท้องถิ่นและชุมชนในการจัดทำฐานข้อมูลเพื่อการวางแผน และใช้ประโยชน์ในการติดตามประเมินผลความก้าวหน้าของการส่งเสริมคุณธรรม ทั้งนี้ การบริหารจัดการฐานข้อมูลให้ยึดการมีส่วนร่วมของภาคประชาสังคมในท้องถิ่นและชุมชน เป็นสำคัญ

**แผนผังขั้นตอนการดำเนินงานขับเคลื่อนและกำกับติดตาม**

**แผนแม่บทส่งเสริมคุณธรรมจังหวัดสิงห์บุรี ฉบับที่ ๑(พ.ศ.๒๕๕๙– ๒๕๖๔)**

ใช้กลไกภาคีเครือข่ายในภาครัฐ ภาคธุรกิจเอกชน ภาคประชาสังคม ภาควิชาชีพ ภาควิชาการ ภาคสื่อมวลชน และภาคประชาชน บูรณาการทั้งแนวราบและแนวดิ่ง เพื่อขับเคลื่อนการส่งเสริมคุณธรรมในจังหวัดสิงห์บุรี

๑. สร้างความรู้ความเข้าใจในแผนแม่บทส่งเสริมคุณธรรมจังหวัดสิงห์บุรี

๒. สร้างความเชื่อมโยงกระบวนการมีส่วนร่วมระหว่างแผนแม่บทส่งเสริมคุณธรรมจังหวัดสิงห์บุรี ฉบับที่ ๑ (พ.ศ.๒๕๕๙ – ๒๕๖๔) และแผนระดับอื่นๆ

๓. สร้างสภาพแวดล้อมให้เอื้อต่อการขับเคลื่อนแผนของภาคีเครือข่ายต่าง ๆ

๔. การเพิ่มความรับผิดชอบและการยอมรับบรรจุเป็นงานสำคัญ

๕. จัดทำแผนแม่บทส่งเสริมคุณธรรมและแผนปฏิบัติการส่งเสริมคุณธรรมของหน่วยงานรองรับแผนแม่บทส่งเสริมคุณธรรมจังหวัดสิงห์บุรี ภายใต้งบประมาณของหน่วยงาน

๑. คณะอนุกรรมการส่งเสริมคุณธรรมจังหวัดสิงห์บุรี แต่งตั้งคณะอนุกรรมการกำกับติดตามการส่งเสริมคุณธรรมจังหวัดสิงห์บุรี คณะอนุกรรมการขับเคลื่อนแผนแม่บทฯ คณะอนุกรรมการด้านวิชาการ คณะอนุกรรมการด้านประชาสัมพันธ์

๒. ให้มีคณะอนุกรรมการส่งเสริมคุณธรรมจังหวัดสิงห์บุรีและหน่วยงาน

๓. ให้หน่วยงาน/องค์กรเครือข่ายต่าง ๆ ดำเนินการวิเคราะห์ บูรณาการ ปรับแผนงาน โครงการประจำปีงบประมาณ ๒๕๕๙–๒๕๖๔ ให้สอดคล้องกับยุทธศาสตร์ในแผนแม่บทส่งเสริมคุณธรรมจังหวัดสิงห์บุรี

๔.ให้หน่วยงานต่าง ๆ นำเสนอกรอบแผนงานการส่งเสริมคุณธรรมจริยธรรมของหน่วยงาน ปีงบประมาณ ๒๕๕๙-๒๕๖๔ ให้สอดรับกับยุทธศาสตร์แผนแม่บทส่งเสริมคุณธรรมจังหวัดสิงห์บุรี โดยในปีงบประมาณ พ.ศ.๒๕๕๙ ให้หน่วยงานที่เกี่ยวข้องใช้จ่ายงบประมาณรายจ่ายประจำปีที่ได้รับจัดสรรไว้แล้วหรือปรับแผนการปฏิบัติงานและแผนการใช้จ่ายงบประมาณของหน่วยงาน แล้วแต่กรณีส่วนค่าใช้จ่ายที่เกิดขึ้นในปีงบประมาณต่อ ๆ ไป ให้เสนอขอตั้งงบประมาณรายจ่ายประจำปีตามความจำเป็นและเหมาะสม พร้อมทั้งให้ดำเนินการตามแผนแม่บทฯ ต่อไป

๕. ให้จังหวัดสิงห์บุรีสนับสนุนงบประมาณ การทบทวนโครงสร้างของส่วนราชการ และการกำหนดตัวชี้วัด รวมทั้งการติดตามประเมินผลการดำเนินงานของหน่วยงานภาครัฐ เพื่อให้เกิดประสิทธิภาพและเป็นไปตามแผนแม่บทฯ

๑. หน่วยงานต่าง ๆ รายงานการปฏิบัติงานการจัดทำแผนแม่บทส่งเสริมคุณธรรม และแผนปฏิบัติการส่งเสริมคุณธรรมของหน่วยงานต่อคณะอนุกรรมการกำกับติดตามการส่งเสริมคุณธรรมจังหวัดสิงห์บุรี

๒. คณะอนุกรรมการกำกับติดตามการส่งเสริมคุณธรรมจังหวัดสิงห์บุรี รายงานผลต่อคณะอนุกรรมการกรรมการส่งเสริมคุณธรรมจังหวัดสิงห์บุรี

๓. คณะอนุกรรมการจัดทำแผนแม่บทส่งเสริมคุณธรรมจังหวัดสิงห์บุรี ฉบับที่ ๑ (พ.ศ. ๒๕๕๙-๒๕๖๔) ทบทวนปรับปรุงแผนแม่บทฯ หลังจากนำไปใช้ในระยะ ๖ เดือน และ ๑ ปี

๔. คณะอนุกรรมการส่งเสริมคุณธรรมจังหวัดสิงห์บุรี รายงานผลต่อคณะกรรมการแผนแม่บทแห่งชาติ เพื่อทราบผลการดำเนินงานในภาพรวม

**บทที่ ๕**

**บัญชีโครงการและกิจกรรม**

**ตามยุทธศาสตร์การส่งเสริมคุณธรรม**

**จังหวัดสิงห์บุรี**